ხარაგაულის მუნიციპალიტეტის საკრებულოს საფინანსო-საბიუჯეტო კომისიის ანგარიში გაწეული მუშაობის შესახებ

 (საანგარიშო პერიოდი მოიცავს 2016 წლის ივნისიდან დღემდე საქმიანობას )

 ხარაგაულის მუნიციპალიტეტის საკრებულოს საფინანსო-საბიუჯეტო კომისია მუშაობას ახორციელებს ადგილობრივი თვითმმართველობის კოდექსისა და საბიუჯეტო კოდექსის მიხედვით,აგრეთვე ხელმძღვანელობს ხარაგაულის მუნიციპალიტეტის საკრებულოს რეგლამენტითა და საფინანსო-საბიუჯეტო კომისიის დებულებით.

კომისიის წევრები არიან: იუზა კელენჯერიძე,ქეთევან ზუმბაძე,თორნიკე ავალიშვილი,კობა გოგსაძე,ინგა მაღრაძე,ომარ გაგოშიძე,მერაბ ტალახაძე,ვლადიმერ ტალახაძე,ჯამბულ გამცემლიძე,ნონა ზურაბიანი,მარინე ვეფხვაძე,გია გრიგალაშვილი,დავით ლურსმანაშვილი,დავით კიკნაძე,ლენა აბაშიძე და თეიმურაზ კალანდაძე.კომისიის მუშაობაში მონაწილეობს- როგორც პოზიციის ,ასევე ოპოზიციის წარმომადგენლები და დამოუკიდებელი დეპუტატები.

 კომისიის სხდომებს თავმჯდომარეობს :საფინანსო-საბიუჯეტო კომისიის თავმჯდომარე ვარლამ ჭიპაშვილი,ხოლო სხდომების მდივანი გახლავთ ლენა აბაშიძე.

საანგარიშო პერიოდში სულ ჩატარდა 21 (ოცდაერთი )სხდომა.მათ შორის როგორც რიგგარეშე ,ასევე მორიგი სხდომები.

 ჩვენ განვიხილეთ და მოვამზადეთ დასკვნები დამტკიცებულ ბიუჯეტში ცვლილებების შეტანის შესახებ ნორმატიული აქტების პროექტებზე.შემუშავებული დასკვნების მიხედვით ცალსახად იკითხება,რომ კომისიამ უმეტეს შემთხვევაში მიზანშეწონილად მიიჩნია საკითხების საკრებულოს სხდომაზე განხილვა ,თუმცა საბიუჯეტო ცვლილების პროექტების განხილვისას ზოგიერთ შემთხვევაში გაიცა უარყოფითი დასკვნა და გამგეობაში ჩაიგზავნა შესაბამისი წერილი ინიცირებული წინადადებების დამატებით შესწავლისა და კორექტირების მიზნით.მაგალითისთვის,საფინანსო-საბიუჯეტო კომისიამ მხარი არ დაუჭირა დამტკიცებულ ბიუჯეტში სოციალური და ინფრასტრუქტურული მშენებლობების ხარჯის შემცირებას და გამგეობას ეთხოვა გამოენახათ სხვა რესურსი დამატებითი ვალდებულებების შესასრულებლად,ასევე,დაუსაბუთებლობისა და დეტალური ფინანსური განწერის არარსებობის გამო ჩვენ მხარი ვერ დავუჭირეთ უსინათლო პირთა ხელშეწყობის მიზნით ცენტრალური ბიბლიოთეკის ბაზაზე პროგრამის განსახორციელებლად მოთხოვნილი თანხის გამოყოფას.

 განსაკუთრებულ ყურადღებას გავამახვილებთ 2017 წლის ბიუჯეტის პროექტის განხილვაში კომისიის ჩართულობაზე.საფინანსო-საბიუჯეტო კომისიამ თვითმმართველი ერთეულის ბიუჯეტის პროექტის განხილვის მიზნით საჯარო შეხვედრები მოაწყო მოსახლეობასთან ,საკრებულოს კომისიებთან,ფრაქციებთან,საბიუჯეტო ორგანიზაციებთან და შეხვედრების ანალიზის შემდგომ შეიმუშავა გარკვეული რეკომენდაციები.ანგარიშის ფორმატში შეგახსენებთ რამდენიმე მათგანს.კომისიამ მოითხოვა ბიუჯეტში ასახულიყო ხარჯი დაბის ცენტრალურ პარკში ატრაქციონების შეძენის მიზნით,გაზრდილიყო სკოლამდელი დაწესებულებების გაერთიანების დაფინანსება,დაგემილიყო კანონით გათვალისწინებული მინიმალური ხარჯი საჯარო მოხელეთა სწავლა-გადამზადებისათვის,ბიუჯეტში ჩადებულიყო სახსრები მრავალბინიანი საცხოვრებელი სახლების რეაბილიტაციისათვის,გაგვეთვალისწინებინა სოფლის მეურნეობის პროგრამების დასაფინანსებელი თანხა,წარმატებული სპორტსმენების წახალისებისათვის აუცილებელი ფინანსები დაგვეგეგმა და ასე შემდეგ.ჩვენი უპირველესი შენიშვნა ეხებოდა ბიუჯეტის პროექტის მიხედვით დაგეგმილ გამგეობის საპრემიო ფონდის შემცირებას,რაც გათვალისწინებული იქნა აღმასრულებელი ორგანოს მხრიდან.საბოლოო ჯამში,მუნიციპალიტეტის გამგეობამ ჩვენ მიერ შემუშავებული შენიშვნების ნაწილი გაითვალისწინა,ხოლო დანარჩენი წინადადებების გაუთვალისწინებლობის მიზეზად დაასახელა ფინანსური რესურსის სიმწირე.აქვე უნდა ითქვას,რომ საკრებულოს თავმჯომარის ინიციატივითა და ჩვენი თანამონაწილეობით მინიმუმადე იქნა დაყვანილი საკრებულოს ადმინისტრაციული ხარჯები.აღსანიშნავია,რომ ბიუჯეტის პროექტის განხილვისას დეპუტატთა ნაწილის შენიშვნები და პრეტენზიები არ ყოფილა წარმოდგენილი წერილობითი სახით,ასევე არ წარმოუდგენიათ ალტერნატიული ბიუჯეტი,რისი განხილვისათვის მზად იყო ჩვენი კომისია.მიგვაჩნია,რომ ფინანსური რესურსის საკმარისობასთან ერთად ბიუჯეტის პროექტის განხილვისას მეტი აქტიურობა და დეტალური მსჯელობაა საჭირო,რათა შედგომში, საბიუჯეტო წლის განმავლობაში ხშირად და ნაჩქარევად არ გვიწევდეს ცვლილებების შეტანა დამტკიცებულ ბიუჯეტში.

 საანგარიშო პერიოდში მოვისმინეთ ინფორმაციები-ანგარიში ბიუჯეტის კვარტლური და წლიური შესრულების თაობაზე.გავაკეთეთ გარკვეული რეკომენდაციები,რომლებიც წარმოვადგინეთ საკრებულოს სხომაზე.კომისიამ ცალსახად აღნიშნა,რომ სოფლის განვითარების პროგრამის ფარგლებში გამოყოფილი თანხების ათვისების დონე დაბალი იყო და ინფრასტრუქტურული პროექტების დაფინანსების მიზნით ადგილობრივი შემოსავლებიდან არასაკმარისად გაიხარჯა თანხები.ასევე,ჩვენ გამგეობას მივუთითეთ რომ სოციალური მიმართულებით დაგეგმილი ხარჯების გაცემა დროულად უნდა მოხდეს და ფინანსური მდგომარეობიდან გამომდინარე მუნიციპალიტეტს თავი შეეკავებინა დამატებითი ვალდებულებების აღებისაგან.ფაქტია,რომ ბიუჯეტის გარკვეულ შემოსავლებში შეუსრულებლობის მიზეზი არ გამხდარა მუნიციპალიტეტზე დამოკიდებული გარემოებები.აქვე,ჩვენი ერთსულოვანი მოთხოვნა იყო მომხდარიყო წარმატებული სპორტსმენების წახალისება და ამ პროგრამის შეჩერება მიზანშეუწონლად მივიჩნიეთ.კომისიის მიერ განხილულ იქნა შესყიდვების გეგმის შესრულების ანგარიში,სადაც გამგეობის მხრიდან ცალსახად განიმარტა,რომ მაქსიმალურად იქნება გათვალისწინებული სახელმწიფო აუდიტის მიერ გაცემული რეკომენდაციები შესყიდვებთან და სხვა დანარჩენ საკითხებთან დაკავშირებით.

საფინანსო-საბიუჯეტო კომისიაში შემოსულ წერილებზე რეაგირება მოხდა კომისიის მხრიდან უფლებამოსილების ფარგლებში .მაგალითისთვის,დეპუტატების ინგა მაღარძისა და ქეთევან ზუმბაძის მოთხოვნა გათვალისწინებულ იქნა და ჩვენი კომისიის უფლებამოსილების ფარგლებში განვიხილეთ რიგი საბიუჯეტო ორგანიზაციების აუდიტორული შემოწმების შედეგები,ასევე ფინანსური ხარჯვის შესახებ მოვისმინეთ ინფორმაციები.კომისიურ ფორმატში დეპუტატებს შეეძლოთ ა(ა)იპების წარმომადგენლებისათვის დაესვათ მათთვის საინტერესო შეკითხევები,თუმცა უმჯობესი იქნებოდა საბიუჯეტო ორგანიზაციების პასუხისმგებელ პირებს გამოეჩინათ მეტი ანგარიშვალდებულება და დაინტერესებული პირების დეტალური ინფორმირება მოეხდინათ.

 აქვე უნდა ითქვას,რომ ჩვენ ხშირად გვესმის რომ საბიუჯეტო თანხების ხარჯვის მეტი ეფექტურობის მიზნით იგეგმება ა(ა)იპების რეორგანიზება,შტატების გადახედვა,თანაბრობის პრინციპიდან გამომდინარე სახელფასო ანაზღაურების დაზუსტებები და ასე შემდეგ,თუმცა დღემდე რაიმე კონკრეტული გეგმა განსახილველად არ წარმოდგენილა საკრებულოში უფლებამოსილი ორგანოს მიერ.ცხადია,ჩვენი მხრიდან ამ მიმართულებით მეტი აქტიურობის შემთხვევაში შესაძლებელი იქნებოდა მკაცრი ღონისძიებები გატარებულიყო მონიტორინგის კუთხით.ჩვენი აქტიურობის მთავარი მიზანია მოხდეს დაგეგმილი ბიუჯეტის შესრულება და შემოსავლების გონივრული განკარგვა. ჩვენ განვიხილეთ ,2017 წელს რეგიონალური განვითარების პროგრამის ფარგლებში განსახორციელებლი და მოსაწონებელი საპროექტო წინადადებების ნუსხა,რომელშიც შევიტანეთ გარკვეული შენიშვნა,რისი გათვალისწინებაც გამგეობამ მოახერხა.შენიშვნის მიხედვით,საპროექტო წინადადებების ნუსხას დაემატა წინადადებები სოფელ ვარძიისა და სოფელ ღარიხევის სოფლო გზების რეაბილიტაციის თაობაზე,რაც მნიშვნელოვანია.

 კომისიამ ასევე იმსჯელა საბავშვო ბაღებში არსებულ პრობლემებზე,რომელიც ძირითადად გამოწვეულია დაფინანსების არასაკმარისობის გამო.ერთახმად დავუჭირეთ მხარი საბიუჯეტო ცვლილებას,რის შედეგადაც ახლადრეაბილიტირებული ბაღების გახსნის საშუალება მიეცა მუნიციპალიტეტს.აუცილებლად უნდა ითქვას,რომ საფინანსო-საბიუჯეტო კომისია საკრებულოს სხვა კომისებთან ერთად უპირობოდ მოითხოვდა,რომ სოფლებში არსებულ საბავშვო ბაღებიდან არ გათავისუფლებულიყო ტექნიკური პერსონალი,რისი გათავალისწინებაც დღემდე შეძლო გაერთიანების ხელმძღვანელობამ. ჩვენი კომისიის წარმომადგენლები მიწვეულ იყვნენ „ჩემი იმერეთის“ რედაქციასთან მოქმედი სამოქალაქო დარბაზის -„მოდი ვიმსჯელოთ“ ფარგლებში 3 ივლისს,ხარაგაულის სკოლამდელ დაწესებულებათა გაერთიანებაში გამართულ შეხვედრაზე,სადაც შეხვედრის მიზანი სკოლამდელ გაერთიანაებაში არსებულ მდგომარეობაზე მსჯელობა და ხელისუფლების მხრიდან პრობლემების გადაჭრის გზების დასახვა იყო.

 ჩვენ ღიად ვაცხადებთ რომ ჩვენ ,ჩვენის მხრივ ყოველთვის დავუჭერთ მხარს საბავშვო ბაღებში არსებული მდგომარეობის გაუმჯობესების მიზნით გასატარებელ ღონისძიებებს,ვინაიდან აღნიშნული მიმართულება ადგილობრივი თვითმმართველობისასთვის ერთ-ერთი უმნიშვნელოვანესი პრიორიტეტი უნდა იყოს.

 ადგილობრივი თვითმმართველობის ორგანოების თანამდებობის პირები კომისიის მოთხოვნით დაესწრნენ კომიიის სხდომებს,წარადგინეს დოკუმენტები და პასუხები გასცეს დეპუტატების მიერ დასმულ შეკითხვებს.

საანგარიშო პერიოდში კომისიაში სამწუხაროდ, მოწვეული არ ყოფილან ექსპერტები და სპეციალისტები,რაც ძირითადად გამოწვეულია საკრებულოს ხარჯების სიმწირის გამო.

ჩვენი კომისია აქტიურად თანაშრომლობს საკრებულოს თავმჯდომარესთან,ფრაქციებთან და საკრებულოს სხვა კომისიებთან .რამდენჯერმე დავგეგმეთ ერთობლივი სხდომები,რომლებიც საინტერესოდ და ნაყოფიერად წარიმართა.

საკრებულოს აპარატი მაქსიმალურად ცდილობს ხელი შეგვიწყოს კომიიის ორგანიზაციულ-ტექნიკური საკითხების მოგვარებაში.არასოდეს არ ჩაშლილა დაგეგმილი სხდომა ქვორუმის არ არსებობის გამო.დეპუტატებს პირადად ეძლეოდათ სხდომაზე განსახილველი საკითხების მასალები.ჩვენი კომისია დროულად რეაგირებდა საკრებულოს ბიუროს გადაწყვეტილებებზე ჩვენთვის განსახილველად დავალებული საკითხების თაობაზე.

მისასალმებელია ის ფაქტი,რომ კომისიის მუშაობაში უმრავლესობასან ერთად აქტიურად და კონსტრუქციულად არიან ჩართულები კომიისის ის წევრები,რომლებიც ოპოზიციას წარმოადგენენ.მათი ჩართულობა მნიშვნელოვანია მიღებული გადაწყვეტილებების ლეგიტუმურობისა და დემოკრატიულობის კუთხით.

გვინდა ხაზგასმით აღვნიშნოთ,რომ კოორდინირებული თანამშრომლობა გაგვაჩნია გამგეობის საფინანსო-საბიუჯეტო სამსახურთან.ზოგჯერ ყოფილა საკითხების ირგვლივაც განსხვავებული მიდგომები,თუმცა ასეთი დამოკიდებულებების მიზანი იყო მხოლოდ ერთი-საზოგადოებისათვის მეტი შედეგის მომცემი გადაწყვეტილებების მიღება.

კომიის წევრებს ხშირად გაგვაჩნდა განსხვავებული პოზიციები,გვიწევდა მსჯელობა,კამათი,რაც ჯანსაღი პროცესია.ჩვენი პოლიტიკური,სამსახურებრივი თუ პირადული შეხედულებების განსხვავებულობა არასოდეს გამხდარა კომისიის საქმიანობისა და გადაწყვეტილებების მიღების ხელისშემშლელი გარემოება.

მე,როგორც კომისიის თვამჯდომარე მაქსიმალურად ვცდილობდი სხდომა წარმემართა რეგლამენტის დაცვით,ყველა წევრისათვის მიმეცა აზრის გამოთქმის საშუალება,ჩვენი კომისიის სხდომები საჯარო ფორმატში მაქსიმალური ჩართულობით ჩატარებულიყო,გაშუქებულიყო და რაც მთავრია საფინანსო-საბიუჯეტო კომიიის გადაწყვეტილებები ნათლად გამოხატულიყო საკრებულოს სხდომებზე.

ამ მოწვევის საკრებულოში ჩვენი ანგარიში არის ბოლო.ის,რაც ვერ შევძელით ჩვენს შემდგომებს გაეკეთებინოთ.ყველას გულწრფელ მადლობას ვუხდით ვინც მონაწილეობა მიიღო ჩვენს საქმიანობაში მთელი ამ პერიოდის განმავლობაში. წარმატებებთ ვუსურვებთ მომავალ კომისიას !

პატივისცემით,

ხარაგაულის მუნიციპალიტეტის საკრებულოს საფინანსო-საბიუჯეტო კომისია